**

maturantski ples 2021

# **Izvedba (datum):**

naknadno; skladno z navodili NIJZ

# **Razredi (število dijakov):**

GIMNAZIJA: 4. A (27) , 4. B (19), 4. D (25), 4. E (28), 4. F (28)

PREDŠOLSKA VZGOJA: 4. AV (24), 4. BV (27), 4. CV (22)

# **Kraj:**

Univerzitetni športni center Leona Štuklja, Koroška cesta 130, 2000 Maribor

# **Ponudba:**

**Ponudba mora zajeti:**

* plesne vaje v obsegu vsaj 24 šolskih ur;
* pripravljen program z minimalno devetimi (9) različnimi plesi v svečanem delu;
* razvedrilni del z glasbeno skupino (predlogi glasbenih skupin);
* organizacija in vodenje plesnega dela programa;
* aperitiv, pijača (predlogi) in večerja (predlogi večerje/samopostrežnega bifeja, ki vključujejo tudi brezmesno ponudbo), torta in jutranje okrepčilo;
* prostorska ureditev dvorane (okrogle mize), dekoracija, plesišče;
* naprsnik za plesalca, zapestnica za plesalko;
* vabila za maturante in vse delavce šole;
* predlogi video zapisa maturantskega plesa in fotografij;
* logistične službe (tehnično osebje, zunanje in notranje varovanje – varnostna služba);
* miza za profesorski zbor;
* šopki za razredničarke, razrednika in ravnateljico;
* ozvočenje, osvetlitev, video projekcija na zaslonih;
* organizacija in vodenje prireditve (predlogi za zunanjega povezovalca prireditve);
* reference izvedenih maturantskih plesov v zadnjih 3 letih in pozitivne izkušnje ob sodelovanju s III. gimnazijo Maribor;
* upoštevanje predlogov šole (dijaki, razredniki, mentorici).

**Iz ponudbe mora biti jasno razvidna;**

* **cena na maturanta;**
* **cena na soplesalca, ki je dijak III. gimnazije Maribor;**
* **cena na soplesalca, ki ni dijak III. gimnazije Maribor;**
* **cena na osebo;**
* **način plačila.**

**Najnižja cena ponudnika ni pogoj za izbiro organizatorja mat. plesa 2021.**

# **Postopek izbire:**

**Vaše ponudbe pričakujemo najkasneje do ponedeljka, 28. 9. 2020.**

Na kuverto pripišite **MATURANTSKI PLES 2021 – NE ODPIRAJ**.

K ponudbi lahko na zgoščenki ali ključku priložite še video ali slikovno predstavitev vašega že izvedenega plesa ali ideje izvedbe (do 5 minut).

Ponudb zaradi trenutnih razmer osebno ni mogoče oddati.

Poslanega gradiva ne vračamo.

Komisija za maturantski ples 2021 bo v roku treh delovnih dni odprla ponudbe in jih pregledala. Še istega dne bomo izbranega ponudnika pisno obvestili.

V podpis bomo izbranemu ponudniku poslali pogodbo, s katero se bo ta zavezal, da bo izpolnil ponudbo, na osnovi katere je bil izbran za organizatorja maturantskega plesa 2021.

V primeru neposrednega agitiranja med dijaki v šoli ali izven šolskega prostora oz. izvajanja nelojalne konkurence bomo ponudnika izločili.

Izbira je v pristojnosti komisije in je dokončna. Pritožba ni mogoča.

**Ponudb, ki ne bodo ustrezale naštetim zahtevam, komisija ne bo obravnavala.**

predsednica komisije za mat. ples 2021

mag. Janja Divjak, prof.